CELEX: 32021D2131
Language: da
Date: 2021-11-25 00:00:00
Title: Rådets afgørelse (EU) 2021/2131 af 25. november 2021 om den holdning, der skal indtages på Den Europæiske Unions vegne i Det Blandede EØS-Udvalg, til ændringen af protokol 32 om finansielle bestemmelser for gennemførelsen af artikel 82, der er knyttet som bilag til EØS-aftalen (EØS-relevant tekst)

3.12.2021   
               
               
                  DA
               
               
                  Den Europæiske Unions Tidende
               
               
                  L 432/32
               
            
         RÅDETS AFGØRELSE (EU) 2021/2131
         af 25. november 2021
         om den holdning, der skal indtages på Den Europæiske Unions vegne i Det Blandede EØS-Udvalg, til ændringen af protokol 32 om finansielle bestemmelser for gennemførelsen af artikel 82, der er knyttet som bilag til EØS-aftalen
         (EØS-relevant tekst)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 122 og artikel 322, stk. 1, sammenholdt med artikel 218, stk. 9,
         under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
                  
               
                     (2)
                  
                  
                     I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. protokol 32 om finansielle bestemmelser for gennemførelsen af artikel 82, der er knyttet som bilag til EØS-aftalen (»protokol 32«).
                  
               
                     (3)
                  
                  
                     Ved Rådets forordning (EU) 2020/2094 (3), som oprettede EU-genopretningsinstrumentet, tildeles Horisont Europa-programmet, der er oprettet ved Europa-Parlamentets og Rådets forordning (EU) 2021/695 (4), og EU-civilbeskyttelsesmekanismen, der er reguleret ved Europa-Parlamentets og Rådets afgørelse nr. 1313/2013/EU (5), supplerende eksterne formålsbestemte indtægter. Det bør præciseres i protokol 32, at grundlaget for beregningen af EFTA-staternes finansielle bidrag bør forhøjes med et bevillingsbeløb, der svarer til de eksterne formålsbestemte indtægter i henhold til artikel 3, stk. 1, i forordning (EU) 2020/2094, for så vidt angår deres deltagelse i nævnte program og nævnte mekanisme.
                  
               
                     (4)
                  
                  
                     Protokol 32 bør derfor ændres i overensstemmelse hermed.
                  
               
                     (5)
                  
                  
                     Den holdning, der skal indtages på Unionens vegne i Det Blandede EØS-Udvalg, bør derfor baseres på udkastet til Det Blandede EØS-Udvalgs afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Blandede EØS-Udvalg, med hensyn til den foreslåede ændring af protokol 32 om finansielle bestemmelser for gennemførelsen af artikel 82, der er knyttet som bilag til EØS-aftalen, baseres på udkastet til retsakt vedtaget af Det Blandede EØS-Udvalg (6).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 25. november 2021.
            
               
                  På Rådets vegne
               
               Z. POČIVALŠEK
               
                  Formand
               
            
         
         
            (1)  EFT L 305 af 30.11.1994, s. 6.
         
            (2)  EFT L 1 af 3.1.1994, s. 3.
         
            (3)  Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433I af 22.12.2020, s. 23).
         
            (4)  Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation — og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013 (EUT L 170 af 12.5.2021, s. 1).
         
            (5)  Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme (EUT L 347 af 20.12.2013, s. 924).
         
            (6)  Jf. dokument ST 13509/21 på http://register.consilium.europa.eu.